Kerala
Kerala esas stato en sudal India, apud l'Indiana Oceano. Ol havas kom vicini stato Karnataka norde e nord-este, e Tamil Nadu este e sude. Weste jacas la maro di Lakshadweep (o maro di Lakadivi). Segun la demografiala kontado di 2011, la stato havis  habitanti.

Historio 

Dum anciena epoki, granda parto de la nuna Kerala jacis sub la maro. Marala fosili, qui suportas ca hipotezo, trovesis en regiono proxim la nuna Changanacherry. Prehistoriala restaji inkluzas dolmeni de Neolitiko.

Komercisti de westal Azia e sudal Europa establisis komercala avanposteni en Kerala. Judi komencis komercar en la regiono cirkume 573 aK. Arabi ja komercis en la regiono dum la 4ma yarcento aK. Kristani veninta de Persia arivis en la regiono dum la 4ma yarcento, e mem konstruktis kirki en la regiono. Dum la 7ma yarcento, la linguo parolita en Kerala komencis diferar de Tamil.

Dum la 14ma yarcento la regiono vizitesis da Ibn Battuta, e deskriptis urbo Kozhikode kom "un ek la precipua portui de distrikto Malabar".

Geografio 
Jacanta inter la latitudi 8°18' N e 12°48'N e longitudi 74°52'E e 77°22'E, la klimato di Kerala esas humida tropikala kun kelka cikloni. La stato havas bela naturo e pezajo.

Ekonomio 
De 1998 til 2005, l'ekonomio di Kerala kreskis 8.93% omnayare, plu multa kam la mezavalora kresko di Indiana ekonomio dum la sama periodo: 4,8%. La stato dependas de pekunio sendata da ekmigranti qui rezidas en altra landi.

Referi 

Stati e teritorii di India